Themba N. Masuku

Themba Nhlanganiso Masuku (født 7. juli 1950) er eswatinisk politiker som var visestatsminister i Eswatini fra 6. november 2018 og har vært fungerende statsminister fra 13. desember 2020.

Masuku er utdannet ved University of Missouri, USA og har en mastergrad i landbruksmekanikk derfra. Han hadde i 1990-årene flere ministerposter i regjeringen, blant annet landbruksminister, minister for økonomisk planlegging og utvikling, og finansminister.

Etter det var han ansatt i FNs organisasjon for ernæring og landbruk (FAO) som direktør ved kontaktkontoret i Genève og senere New York. Fra 2008 til 2013 var han tilbake i Eswatini som visestatsminister. Fra 2013 var han regionaldirektør for Shiselweni-distriktet.

Da Ambrose Mandvulo Dlamini overtok som statsminister i november 2018 utnevnte han Masuku til visestatsminister. Da Ambrose Dlamini døde 13. desember 2020 overtok Masuku som fungerende statsminister.

Referanser 

Eswatiniske politikere